22/02/2010 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Educación, Cultura e Deportes
Convocatoria do VIII Premio de literatura infantil e xuvenil “Raíña Lupa”

Coa ansia de fomentar a creatividade fabuladora dirixida ao mundo dos nenos e, ao mesmo tempo, facer memoria deste personaxe da lenda e dos contos populares en relación coas terras de Compostela, convócase o VIII Premio de literatura infentil e xuvenil “Raíña Lupa”, de acordo coas seguintes Poderán presentarse ao premio todas as persoas, calquera que sexa a súa nacionalidade, que non fosen premiados nas tres convocatorias anteriores e que presenten narracións, escritas en galego, adicadas ao público infantil ou xuvenil, inéditas e non premiadas con anterioridade. O premio será único e indivisibel, e está dotado coa cantidade de 6.500 €, estando incluidos nesta cantidade todos os impostos que lle sexan aplicabeis. A deputación publicará a obra premiada, directamente ou a través doutra editorial, reservándose durante dezaoito meses os dereitos de edición. As obras serán de tema e extensión libres, observando as características propias da novela adicada ó público infantil ou xuvenil, podendo contemplar a inclusión de elementos ilustrativos, gráficos, etc. As obras serán presentadas por duplicado e en exemplares separados, en tamaño DIN A4, por unha soa cara, numerados, grampados ou encadernados. As obras serán presentadas baixo un título e un lema, achegados de plica na que se fará constar o título e o lema no seu exterior, e que conteña no seu interior o nome e os apelidos do autor, o DNI, o seu domicilio, nacionalidade e o seu número de teléfono. O prazo de recepción das obras rematará o día 15 de abril de dous mil dez e serán enviadas á Deputación Provincial, Avda. de Alférez Provisional 2, 15006 A Coruña, indicando no sobre “VIII Premio de literatura infantil e xuvenil “Raíña Lupa”. O xurado estará presidido polo señor presidente da deputación e formarán parte del a señora deputada presidenta da Comisión de Cultura, Educación e Patrimonio Histórico-Artístico, e cinco persoas de recoñecido prestixio do ámbito literario nomeadas polo sr. presidente da Deputación; actuarndo como secretario o da corporación ou funcionario no que delegue. A composición do xurado publicarase no taboleiro e na páxina web da Deputación (www.dicoruna.es) con anterioridade á súa reunión, co fin de que se poidan interpor, se é o caso, os recursos legais pertinentes. Os participantes terán a obriga de comunicar á deputación a concesión de calquera premio que obteña a obra presentada, no momento que esta situación se produza, o que dará lugar á súa exclusión do concurso. O xurado actuará en pleno, en sesión a ser posibel única, sendo necesaria a asistencia dos dous terzos dos seus membros. Para os efectos da validez da súa constitución será aplicado o disposto no art.26.1 da Lei 30/1992 do réxime xurídico das administracións públicas e do procedemento administrativo común. As súas deliberacións serán secretas e delas redactarase a acta correspondente. O xurado non poderá declarar deserto o premio e a súa proposta será obxecto de resolución da Presidencia desta deputación, que é o órgano competente para resolver lo premio. O premio será decidido no segundo trimestre do ano 2010, e será dado a coñecer a través dos distintos medios de comunicación. A plica correspondente á obra que resulte finalista poderá ser aberta polo secretario do xurado co fin de que, se o seu autor o permite, poida darse a coñecer o nome do finalista. Non serán devoltas as obras presentadas non premiadas, e a partir da decisión do xurado serán destruídas. A presentación das obras supón a aceptación destas bases por parte dos seus autores. A Coruña, 8 de xaneiro de 2010. O Presidente en funcións, O secretario, Pablo Villamar Díaz José Luis Almau Supervía